recursal/SuperWikiNEXT-32B huggingface dataset:
**Baastian Cornelis van Fraassen** (/væn ˈfrɑːsən/; s. 5. huhtikuuta 1941 Alankomaat) on yhdysvaltalainen tieteenfilosofiaan erikoistunut filosofi ja loogikko, joka toimii San Franciscon yliopiston filosofian laitoksella. Hän on tunnettu tieteenfilosofisesta näkemyksestä, jota kutsutaan konstruktiiviseksi empirismiksi. Tämän näkemyksen mukaan tieteelle on riittävää se, että sen teoriat ovat empiirisesti adekvaatteja. Konstruktiivinen empirismi suhtautuu kriittisesti tieteelliseen realismiin ja tieteelliseen materialismiin. Hänen kriitikkonaan on toiminut muun muassa Paul Churchland.

Van Fraassen on syntynyt Alankomaissa ja muuttanut sieltä Kanadaan vuonna 1956. Hän valmistui Albertan yliopistosta, filosofian oppiaineesta 1963 (Bachelor of Arts) ja jatko-opinnoista Pittsburghin yliopistosta, filosofian oppiaineesta vuonna 1966 (Master of Arts). Sen jälkeen hän on työskennellyt Yalen, Toronton, Etelä-Kalifornian ja Princetonin yliopistoissa.

Teokset
-------

* *An introduction to the philosophy of space and time*. New York: Random House, 1970.
* *Formal Semantics and Logic*. New York: Macmillan, 1971.
* *The Scientific Image*. Oxford University Press, 1980.
* *Laws and Symmetry*. Oxford University Press, 1989.
* *Quantum Mechanics: An Empiricist View*. Oxford University Press, 1991.
* *The Empirical Stance*. Yale University Press, 2002.
* *Scientific Representation: Paradoxes of Perspective*. Oxford University Press, 2008.

Lähteet
-------

1. 1 2  Bas C. van Fraassenin kotisivu *princeton.edu*. Viitattu 7.5.2009.

Aiheesta muualla
----------------

* Bas C. van Fraassenin kotisivu, Princetonin yliopisto (englanniksi)

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF
* WorldCat

 |
|  |
| Kansalliset | 
* Norja
* Espanja
* Ranska
* BnF data
* Saksa
* Israel
* Belgia
* Yhdysvallat
* Ruotsi
* Japani
* Tšekki
* Australia
* Kroatia
* Alankomaat
* Puola

 |
|  |
| Tieteilijät | 
* CiNii
* MathSciNet
* Mathematics Genealogy Project
* zbMATH

 |
|  |
| Henkilöt | 
* Trove

 |
|  |
| Muut | 
* Europeana
* SNAC
* IdRef

 |

 |
**Jean-Paul Pierrat** (s. 3. heinäkuuta 1952 Xonrupt-Longemer) on ranskalainen uransa lopettanut maastohiihtäjä, MM-mitalisti.

Pierrat saavutti Lahden MM-kilpailuissa 1978 pronssia 50 kilometrillä Sven-Åke Lundbäckin ja Jevgeni Beljajevin jälkeen. Kyseessä oli Ranskan ensimmäinen mitali Pohjoismaisten hiihtolajien MM-kilpailuissa. Oslon MM-kisoissa 1982 Pierrat oli yhdestoista 30 kilometrillä sekä kahdestoista 15 ja 50 kilometrillä. 

Maailmancupissa Pierrat hiihti kerran kärkikolmikkoon: hän oli toinen Brussonissa 30 kilometrillä tammikuussa 1982. 

Pierrat voitti Vaasahiihton vuonna 1978. Vuoden 1982 Vaasahiihdossa hän tuli ensimmäisenä maaliin, mutta hänet hylättiin hänen vaihdettuaan suksensa matkan aikana.

Lähteet
-------

* Jean-Paul Pierrat Kansainvälinen hiihtoliitto (FIS).  (englanniksi)

### Viitteet

1. ↑  Pierrat vaihtoi suksia – hylättiin.  *Helsingin Sanomat*, 8.3.1982, s. 30. Lehti HS Aikakoneessa (tilaajille). Viitattu 31.10.2017.


|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF

 |
|  |
| Kansalliset | 
* Ranska
* BnF data
* Yhdysvallat

 |

 |
**Boreaalinen luonnonmetsä** on EU:n luontodirektiiviin kuuluva ensisijaisesti suojeltava luontotyyppi boreaalisella vyöhykkeellä. Suomella ja Ruotsilla on suojelussa erityisvastuu, sillä luontotyyppi esiintyy vain kyseisten valtioiden alueella EU:ssa. Boreaalinen luonnonmetsä tarkoittaa luonnontilaista metsää ja luonnontilaisen kaltaista metsää, tuoreita metsäpaloalueita sekä niille kehittynyttä nuorempaa puustoa. Koska luontotyypin määritelmään kuuluu ennalistava näkökulma, eroa luonnontilaistuvien hoitometsien ja luonnotilaisen kaltaisten metsien välillä on vaikea arvioida.

Boreaalinen luonnonmetsä Suomessa
---------------------------------

Boreaalisen luonnonmetsän esiintymisalue on koko Suomi. Sen levinneisyys pinta-ala on 374 800 km² ja esiintymisalue 14 000 km². Esiintymisalue kuitenkin pienenee ihmistoiminnan takia. Etelä-Suomessa vanhoja luonnonmetsiä on jäljellä vain pieninä pirstaleina.

Luontotyypille tyypillisiä lajeja ovat muun muassa pikkusieppo, pohjantikka, rosopehkiäinen (*Calitys scabra*) ja tumma-aarnikaskas (*Cixidia confinis*).

Luonnonmetsien uhkia ovat metsänhoidolliset toimenpiteet kuten hakkuut, alikasvoksen poistaminen, sekä kuolleiden ja vioittuneiden puiden poisto.

Lähteet
-------

1. 1 2  Suojeluun liittyvää sanastoa BirdLide Suomi.  Arkistoitu 20.7.2011. Viitattu 4.11.2009.
2. 1 2  Pohjois-Savon lehtipuuvaltaiset luonnonmetsät ja lehdot (1999-2003) – Esittely  2.2.2004. Pohjois-Savon ympäristökeskus. Viitattu 4.11.2009.
3. 1 2 3  Suomen raportti EU:n komissiolle luontodirektiivin toimeenpanosta kaudelta 2001–2006 – Luonnonmetsät (9010) Suomen ympäristökeskus, Ympäristöministeriö. Viitattu 4.11.2009.
**Baréma (Kissorou) Bocoum** (1914 Mopti – 3. maaliskuuta 1973 Bamako) oli malilainen poliitikko.

Fulbeperheeseen syntynyt Baréma Bocoum kävi koulua Moptissa ja Bamakossa ja valmistui kirjanpitäjäksi Dakarin William Ponty -koulusta vuonna 1936. Hän työskenteli Ranskan Länsi-Afrikan hallinnossa ja toisen maailmansodan jälkeen hänestä tuli raha- ja kirjanpitotoimiston päällikkö.

Bocoumin poliittinen ura alkoi vuonna 1946, jolloin hän liittyi Rassemblement démocratique africain -järjestöön. Hänet valittiin Bamakon kunnanvaltuutetuksi vuonna 1952 ja Moptin kaupunginjohtajaksi vuonna 1956.

Ranskan kansalliskokouksen vaaleissa vuonna 1956 Bocoum oli Mamadou Konatén ja Modibo Keïtan jälkeen Sudanin liiton kolmas ehdokas. Konatén kuoltua hänet valittiin kansalliskokoksen edustajaksi. Bocoum oli myös Sudanin liiton politbyroon jäsen sekä Sudanin tasavallan ja itsenäisen Malin lainsäädäntökokousten edustaja. Hän toimi maan ulkoministerinä ja vuosina 1964–1966 sisäministerinä.

Sosialismin vastustajaksi, porvariksi ja kansanviholliseksi syytetty Bocoum syrjäytettiin Modibo Keïtan "aktiivisen vallankumouksen" aikana vuonna 1968.

Lähteet
-------

1. 1 2 3  Barema, Kissourou Bocoum *Assemblée nationale*. Viitattu 28.7.2018.
2. 1 2  Pascal James Imperato, Gavin H. Imperato: *Historical Dictionary of Mali, fourth edition*, s. 41. Lanham: Scarecrow Press, 2008. ISBN 978-0-8108-5603-5.


|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet: Henkilöt Muokkaa Wikidatassa | 
* Sycomore

 |

 |
***Färsaarelaisten saaga*** (muinaisnorjaksi *Færeyinga saga*, fääriksi *Føroyinga søga*) on Färsaarten varhaisvaiheista kertova saaga, jonka kirjoitti 1200-luvun alussa tuntematon islantilainen kirjoittaja. Sitä ei ole säilynyt kokonaisena.

*Färsaarelaisten saagan* kirjoitti eräs islantilainen noin vuosien 1200–1215 aikana. Sitä todennäköisesti ei alkujaan tarkoitettu tekstiksi Färsaarten historiasta, vaan luultavasti kuvaukseksi Tróndur í Gøtuun ja Sigmundur Brestissoniin liittyneistä tapahtumista. Koska saaga sympatioi selvästi norjalaisia ja siinä on lisätietoja Norjan historiasta, se yhdistettiin myöhemmin *Flateyjarbókiin*. *Färsaarelaisten saagasta* ei ole säilynyt kokonaista versiota, mutta *Flateyjarbókista* ja muista saagoista on säilynyt katkelmia.

Saaga käsittelee färsaarelaisten sukujen välisiä riitoja 900–1000-luvuilla. Lisäksi se kertoo Färsaarten hallitsevien klaanien ja Norjan kuninkaiden välisistä ristiriidoista. Se kirjoitettiin suullisten perinteiden ja Norjan kuninkaista kertovien kronikoiden pohjalta, mutta kirjoittamisessa käytettiin lähteinä myös *Orkneylaisten saagaa* ja *Jómsvíkinga sagaa*. Saagan on sekoittunut piirteitä saduista ja legendoista, joten sen historiallista tarkkuutta on hyvin vaikea arvioida.

Lähteet
-------

1. 1 2  Würth, Stefanie: "Historiography and Pseudo-History". Teoksessa McTurk, Rory (toim.): *A Companion to Old Norse-Icelandic Literature and Culture*, s. 162. Malden, MA: Blackwell Publishing, 2005. ISBN 0-631-23502-7. Google-kirjat (viitattu 27.9.2013). (englanniksi)
2. ↑  Hall, Richard: *Matka viikinkien maailmaan*, s. 146. Vantaa: Moreeni, 2012. ISBN 978-952-254-109-3.
5th Avenue -patukka halkaistuna.
**5th Avenue** on The Hershey Companyn markkinoima suklaapatukka.

Luden's-yhtiön väitetään olleen patukan kehityksen aloittajana vuonna 1936. Ajankohta on kuitenkin epävarma, koska The Hershey Companyn mukaan kyseisestä tuotteesta on esitetty väärää tietoa. Kyseisen tuotteen vanhempia kuin vuodelta 1962 olevia markkinointimateriaaleja on vaikeaa löytää. Vuonna 1986 Hershey Foods Corporation osti Luden'sin Dietrich Corporationilta.

Patukka on näyttäytynyt myös vuonna 1994 tehdyssä sci-fi-elokuvassa *Tähtiportti* ja vuonna 1998 *Seinfeldin* jaksossa *The Dealership*.

Lähteet
-------

1. ↑  The Hershey Company: Brands - 5th Avenue candybar *thehersheycompany.com*.
2. 1 2  Readingeagle.com *readingeagle.com*.  Arkistoitu 29.10.2013. Viitattu 6.7.2012.
3. ↑  Web Archive.org: Hersheys.com Products Details *web.archive.org*.  Arkistoitu 12.3.2006. Viitattu 6.7.2012.
4. ↑  YouTube.com: 5th Avenue candy bar (1962) *youtube.com*.
5. ↑  Waynesthisandthat.com: Candybars *waynesthisandthat.com*.
6. ↑  Seinology.com Scripts *seinology.com*.
**Christine Dacremont** (s. 6. tammikuuta 1949 Sedan on uransa päättänyt ranskalainen ralliautoilija.

Ura
---

Moutonin, Dacremontin ja Hoepfnerin Moynet LM75 vuodelta 1975.
Dacremont osallistui urallaan kahdeksaan rallin MM-sarjan osakilpailuun, joista parhaaksi saavutukseksi jäi vuoden 1977 Monte Carlo -rallin kuudes sija Team Aseptogylin Lancia Stratoksella. Kahta Marokon rallia lukuun ottamatta Dacremont ajoi kaikki rallinsa joko Monacossa tai Korsikalla. Jokaisessa kisasassa hänellä oli eri kartanlukija ja tallitoverinaan toinen ranskalainen naiskuljettaja Marianne Hoepfner. Rallin EM-sarjassa Dacremont kilpaili urallaan seitsemässä osakilpailuista, joista vuoden 1974 Rallye Féminin Paris – Saint-Raphaël päättyi kilpailun voittoon. Lopetettuaan uransa vuoteen 1979 Dacremont palasi vielä kahteen Ranskan kansallisen sarjan kilpailuun vuonna 1984.

Ralliautoilun ohella Dacremont kilpaili myös rata-autoilussa. Hän osallistui muiden muassa kolmesti Le Mansin 24 tunnin ajoon, jossa hän voitti enintään 2-litraisten prototyyppien luokan yhdessä Marianne Hoepfnerin ja Michele Moutonin kanssa vuonna 1975. Dacremont voitti myös naisten luokan Tour de France autokilpailussa vuosina 1975 ja 1976.

Lähteet
-------

1. ↑  Shacki: Christine Dacremont - rally profile eWRC-results.com *eWRC-results.com*. Viitattu 12.3.2021. (englanniksi)
2. ↑  1975 24 Hours of Le Mans: when Michèle Mouton had fun in the rain *24h-lemans.com*.  26.6.2018. Viitattu 17.3.2023. (englanniksi)
3. ↑  Christine Dacremont | Racing career profile | Driver Database *www.driverdb.com*. Viitattu 12.3.2021.
**Piilevät** eli *diatomit* (*Bacillariophyta*) on ruskeisiin leviin kuuluva leväryhmä, johon kuuluu yleisimmän käsityksen mukaan noin 20 000 – 100 000 lähinnä yksisoluista lajia. Ryhmä on lähteestä riippuen esitetty sekä kaari- että alakaaritason ja myös luokkatason taksonina. Piileviä esiintyy kaikissa maailman vesissä; etenkin viileissä merissä ne muodostavat merkittävän osan kasviplanktonista. Piilevät ovat saaneet nimensä piidioksidista koostuvasta soluseinästään, joka muodostaa levälle kaksiosaisen kuoren. Piilevät ovat tavallisesti väriltään ruskehtavia ja muodoltaan silmiinpistävän symmetrisiä.

Piilevät lisääntyvät lähinnä suvuttomasti jakautumalla kahtia, jolloin rasian tavoin limittäin sijaitsevat piikuoren puolikkaat, kansi ja pohja, erkanevat toisistaan ja näin syntyneet tytärsolut kasvattavat pienemmän kuoripuoliskon eli pohjan alkuperäisen sisään. Sukupolvien kuluessa uusien piilevien koko pienenee jopa 60 prosenttia muutamassa kuukaudessa, kunnes minimikoon saavutettuaan levät synnyttävät (yleensä suvullisesti) itiöitä, jotka kasvavat jälleen normaalikokoisiksi soluiksi, ja sykli alkaa uudelleen.

Vanhimmat tunnetut piilevien fossiilit ovat peräisin varhaiselta jurakaudelta; eniten fossiileja syntyi liitukaudella. Kuolleiden piilevien piikuoret ovat aikojen kuluessa valuneet valtamerten pohjiin ja muodostaneet sinne piimaata.

Piileviä esiintyy sekä planktisina että alustalla kasvavina. Piilevillä ei niiden sukusolumuotoja lukuun ottamatta ole uintisiimoja, joten planktonissa elävät solut pyrkivät vajoamaan valottomaan alusveteen, ellei jatkuva veden sekoittuminen palauta niitä takaisin päällysveteen. Joillain lajeilla piikuoresta esiin pistävät pitkät piikit aiheuttavat virtausvastusta ja hidastavat vajoamista. Alustalla kasvavat lajit kykenevät liikkumaan hitaasti alustaansa pitkin erittämällä kuoressaan olevista huokosista limaa, joka työntää solua eteenpäin.

Lähteet
-------

* Rikkinen, Jouko: Leviä, sieniä ja leväsieniä. Yliopistopaino, 1999. ISBN 9789515703637

### Viitteet

1. ↑  Taksonomian lähde: Adl, S. M. *et al.*: The new higher level classification of eukaryotes with emphasis on the taxonomy of protists.  *J. Eukaryot. Microbiol.*, 2005, 52. vsk, nro 5, s. 399–451. Artikkelin verkkoversio.  (englanniksi)
2. ↑  Horne, A. & Goldman, C.: *Limnology*, s. 254-259. McGraw-Hill, 1994. ISBN 0-07-113359-3. (englanniksi)


|  |  |  |
| --- | --- | --- |
| 

|  |  |
| --- | --- |
| Taksonitunnisteet | 
* Wikidata: Q162678
* Wikispecies: Bacillariophyceae
* EoL: 3685

 |

 |
Bücker 133 Jungmeister.
**Bücker-Flugzeugbau GmbH** oli saksalainen lentokonetehdas, joka perustettiin vuonna 1932 ja joka toimi vuoteen 1945. Se teki Luftwaffen peruskoulukoneet.

Yhtiön perusti Carl Clemens Bücker, joka oli entinen Saksan laivaston upseeri. Hän oli osallistunut ensimmäiseen maailmansotaan. Sen jälkeen hän työskenteli vuosia Ruotsissa osallistuen Svenska Aero -lentokonetehtaan perustamiseen. Hän myi osuutensa siitä vuonna 1932 ja palasi Saksaan perustaen tehtaan sinne. Tehtaan yhtiö perusti Johannisthaliin, Berliiniin, vuonna 1934. Tehtaan, Saksan ja Ruotsin varusteluteollisuuskytkennät ovat mielenkiintoisia ottaen huomioon sen pääsuunnittelijan Saksassakin olleen ruotsalainen Andersson, joka sodan alettua palasi Saabille. Tämän takia Saab Safirissa on moni Bestmannin piirteitä.

Bückerin kolme suosituinta konetta olivat Bücker Bü 131 *Jungmann* (1934), Bücker Bü 133 *Jungmeister* (1936) ja
Bücker Bü 181 *Bestmann* (1939). 

Näiden lisäksi tehdas valmisti lisenssillä seuraavia koneita:

* Focke-Wulf Fw 44 Stieglitz
* DFS 230

Osia tehdas teki seuraaviin:

* Focke-Wulf Fw 190
* Junkers Ju 87
* Henschel Hs 293

Sodan lopussa tehdas jäi Neuvostoliiton vyöhykkeelle ja yhtiö lopetti toimintansa.

Bü 181-konetta valmistettiin toisen maailmansodan jälkeen Tšekkoslovakiassa ja Egyptissä.

Bückerin lentokoneet

* Bücker Bü 131 *Jungmann* (nuori mies), koulukone
* Bücker Bü 133 *Jungmeister* (nuori mestari), koulukone, taitolentokone
* Bücker Bü 181 *Bestmann* (bestman), koulukone

Lähteet
-------

* Gunston, Bill: *World encyclopaedia of aircraft manufacturers*. Lontoo: Patrick Stephens Ltd. 1993. ISBN 1-85260-205-8.

### Viitteet

1. 1 2  Gunston 1993 s. 62
**Lone Wolf and Cub** (jap. 子連れ狼) on kansainvälisesti tunnettu ja kiitetty japanilainen manga-sarjakuva, jota käsikirjoitti Kazuo Koike ja piirsi Goseki Kojima. Samurai-aiheinen aikuislukijoille suunnattu sarjakuva ilmestyi Japanissa vuosina 1970–1976 ja saavutti suuren suosion sekä laajan lukijakunnan että kriitikoiden keskuudessa.

Edo-kauden Japaniin sijoittuvan sarjakuvan päähenkilö on Ogami Ittō, samurai, joka on ryhtynyt palkkamurhaajaksi rahoittaakseen kostonsa mahtavalle Yagyūn klaanille. Yhdessä nelivuotiaan Daigorō-poikansa kanssa hän vaeltaa pitkin ja poikin Japania harjoittaen ammattiaan ja taistellen Yagyūn kätyreitä vastaan. Sarjakuvan yleisilme on traaginen ja väkivaltainen. Aihepiirinsä ja elokuvallisen kerrontansa takia sarjakuvaa on verrattu Akira Kurosawan samuraielokuviin.

Suomessa sarjakuva tunnetaan parhaiten *Lone Wolf and Cub* -nimisenä englanninkielisenä käännöksenä, jonka yhdysvaltalainen kustantamo Dark Horse Comics julkaisi vuosina 2000–2002. Käännökseen sisältyy kaikkiaan 28 osaa, joista kukin on noin 300 sivua pitkä. Englanninkielinen versio sai Yhdysvalloissa useita sarjakuvapalkintoja "vuoden parhaana käännössarjakuvana". Sarjakuvaa on käännetty myös ruotsiksi, puolaksi ja portugaliksi.

Sarjakuvan pohjalta on tehty Japanissa kuusi elokuvaa ja tv-sarja. Elokuvasarjan ensimmäinen osa sai ensi-iltansa vuonna 1972.

Sarjakuvan osat englanninkielisessä käännöksessä
------------------------------------------------

|  |  |  |  |
| --- | --- | --- | --- |
| 1. The Assassin's Road 
2. The Gateless Barrier 
3. The Flute of the Fallen Tiger 
4. The Bell Warden 
5. Black Wind 
6. Lanterns For the Dead 
7. Cloud Dragon, Wind Tiger | 8. Chains of Death 
9. Echo of the Assassin 
10. Hostage Child 
11. Talisman of Hades 
12. Shattered Stones 
13. Moon in the East, Sun in the West
14. Day of the Demons | 15. Brothers of the Grass 
16. Gateway into Winter 
17. The Will of the Fang 
18. Twilight of the Kurokuwa 
19. The Moon In Our Hearts 
20. A Taste of Poison 
21. Fragrance of Death | 22. Heaven & Earth 
23. Tears of Ice 
24. In These Small Hands 
25. Perhaps in Death 
26. Struggle in the Dark 
27. Battle's Eve 
28. The Lotus Throne |
**6. SS-panssariarmeija** (saks. *6. SS-Panzerarmee, 6. Panzerarmee*) oli Saksan maavoimien yhtymä toisessa maailmansodassa. 

Armeijaa ei nimitetty SS:n kuuluvaksi ennen Ardennien taistelua. SS-nimitys tuli kuitenkin yleiseen käyttöön myös tuota ajanjaksoa koskevaksi toisen maailmansodan jälkeen. Lähdekirjallisuudessa saatetaan puhua pelkästään 6. panssariarmeijasta.

Perustaminen
------------

6. panssariarmeija perustettiin 14. syyskuuta 1944 annetulla OKW:n käskyllä (OKW/WFST/Op (H)West Nr. 0011235/44 g.Kdos vom 14.9.1944), jossa määrättiin kokoonpanoksi ohje K.St.N 11 täydennettynä tiedustelupataljoonalla. Perustajaksi määrättiin Wehrkreis III ja paikaksi Maulbronn.

Palvelus
--------

Armeijaan kuuluivat 16. joulukuuta 1944 I ja II SS-panssariarmeijakunta sekä LXVI armeijakunta, mutta jo kuukauden lopulla II SS-panssariarmeijakunta oli korvattu 12. kansankrenatööridivisioonalla. Se osallistui taisteluihin länsirintamalla muun muassa Ardennien taisteluun ja 21. tammikuuta 1945 alkaen Unkarissa.

Maaliskuussa 1945 armeija käynnisti Unkarissa operaatio Frühlingserwachenin, joka oli saksalaisten hyökkäys puna-armeijaa vastaan Balatonjärvellä. Tavoitteet olivat korkealla, mutta alkuhämmästyksestä selvinnyt puna-armeija käynnisti vastahyökkäyksen, joka aiheutti panssariarmeijalle suuria tappioita ja ajoi sen pois Unkarista aina Wieniin saakka. Se siirrettiin osaksi SS-joukkoja hiukan ennen sodan päättymistä 2. huhtikuuta 1945. Huhtikuussa 1945 armeija puolusti Wieniä puna-armeijan hyökkäystä vastaan.

Sodan päättyessä 8. toukokuuta 6. SS-panssariarmeija oli Itävallassa, Linzin ja Wienin välisellä alueella. Sen jäänteet antautuivat yhdysvaltalaisille joukoille Ennsissä Steyrissä 9. toukokuuta 1945.

Komentaja
---------

6. SS-panssariarmeijan komentajana oli sen perustamisesta loppuun asti kenraalieversti Josef "Sepp" Dietrich.

### Henkilöitä

* Otto Skorzeny johti 6. SS-panssariarmeijan alaista Skorzeny-prikaati 150:a.
* Joachim Peiper komensi Kampfgruppe Peiperiä Ardennien taistelussa.

Lähteet
-------

* Axis History Factbook: 6. SS-Panzer-Armee Luettu 8.12.2007

### Viitteet

1. ↑  Lexikon der Wehrmacht
**Bonnie Blair** (s. 18. maaliskuuta 1964 Cornwall, New York) on yhdysvaltalainen pikaluistelija ja viisinkertainen olympiavoittaja.

Blair osallistui olympialaisiin ensimmäisen kerran Sarajevossa 1984. Tuolloin 19-vuotias luistelija ei voittanut mitaleja, mutta osoitti lahjakkuutensa sijoittumalla yhdeksänneksi 500 metrillä. Calgaryssä 1988 Blair voitti kultaa 500 metrillä maailmanennätysajalla 39,10 ja pronssia 1 000 metrillä. Albertvillessä 1992 Blair otti kultamitalin kummallakin matkalla.

Blair käytti hyödykseen uudet olympiasäännöt. Vuonna 1986 Kansainvälinen olympiakomitea oli päättänyt jatkaa kisat tästä lähtien vuorovuosille. Täten seuraavat talviolympialaiset järjestettiin vuoden 1996 sijaan jo vuonna 1994 Lillehammerissa. Blair voitti jälleen sekä 500 että 1 000 metrin olympiakultaa ja tällä kertaa melko ylivoimaiseen tapaan. Tuhannen metrin voittomarginaali, 1,38 sekuntia, on olympiahistorian suurin tuolla matkalla.

Maaliskuussa 1994 Blairista tuli ensimmäinen nainen, joka alitti 39 sekunnin rajan 500 metrillä (38,99).

Uran jälkeinen elämä
--------------------

Bonnie Blair on saavutusten johdosta nimetty pikaluistelun chicagolaiseen ja wisconsinilaiseen Hall of Fameen. Vuonna 2004 hänet nimettiin jäseneksi Yhdysvaltain urheilun Hall of Fameen. Bonnie Blair on naimisissa kolmiin olympialaisiin osallistuneen amerikkalaisen pikaluistelijan Dave Cruikshankin kanssa. Heillä on kaksi lasta.

Lähteet
-------

1. ↑  BadgerStateGames.org: *Hall of Fame Members* (Arkistoitu – Internet Archive)
2. ↑  Bonnie Blair: Biography from Answers.com Answers.com.  Arkistoitu 25.6.2009. Viitattu 21.2.2010.  *tarvitaan parempi lähde*

Aiheesta muualla
----------------

* Blairin profiili KOK:n sivuilla. (englanniksi)

Bonnie Blair vuonna 1995 julkaistussa azerbaidžanilaisessa postimerkissä.

|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF
* WorldCat

 |
|  |
| Kansalliset | 
* Yhdysvallat

 |

 |
**Bonnie Owens** (oik. **Bonnie Campbell**, 1. lokakuuta 1929, Oklahoma, Yhdysvallat – 24. huhtikuuta 2006) oli yhdysvaltalainen kantrimusiikin laulaja, joka oli naimisissa Buck Owensin ja myöhemmin Merle Haggardin kanssa.

Elämäkerta
----------

Bonnie Campbell syntyi Blanchardissa, Oklahomassa. Hän tapasi Buck Owensin , kun hän oli vain 15-vuotias. He soittivat bändissä Mesa, Arizonassa. Naimisiin he menivät vuonna 1948, ja olivat muuttaneet Bakersfieldiin, Kaliforniaan vuoteen 1951 mennessä. Myöhemmin he erosivat, mutta muutto Bakersfieldiin auttoi molempia samaan uransa käyntiin.

Bonnie Owensin ensimmäinen levytys oli *A Dear John Letter*, joka oli duetto Fuzzy Owenin kanssa vuonna 1950. B-puoli sisältää kappaleen "Wonderful World".

Bonnie teki lauluja lukuisille levymerkeille 1950-luvulla ja 1960-luvun alussa. Owensin ensimmäinen albumi oli *"Don't Take Anvantage Of Me"* julkaistiin vuonna 1965.

Lähteet
-------

1. 1 2  Obituary: Bonnie Owens, 76; Singer and Ex-Wife of 2 Country Stars Retrieved 2014-12-05.


|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF
* WorldCat

 |
|  |
| Kansalliset | 
* Ranska
* BnF data
* Saksa
* Yhdysvallat

 |
|  |
| Taiteenala | 
* MusicBrainz

 |
|  |
| Muut | 
* Europeana
* SNAC

 |

 |
Bā’-kirjaimen itsenäinen muoto.
**Bā’** (arab. باء‎, *bā’*, pers. ‏ب‎, *be*) on arabialaisen kirjaimiston toinen kirjain. Se vastaa heprealaisen kirjaimiston kirjainta bet (ב). Erikseen esiintyvä bā’ kirjoitetaan kaarena, jonka alapuolella on piste (ب), ja muiden kirjainten kanssa se liitetään viivalla edeltävään ja seuraavaan kirjaimeen (esim. سب *sb*, با *bā*, سبا *sbā*). Kirjaimen äännearvo on [b].

Persian kirjain pe-kirjain (پ) on muodostettu lisäämällä kaksi pistettä bā’-kirjaimeen. Sindhissä bā’sta on muodostettu kirjain ٻ *b̤e*, jolla ilmaistaan bilabiaalista implosiivia [ɓ], sekä aspiroitua b-äännettä [bʱ] ilmaiseva kirjain ڀ *bhe*. Urdussa ja pandžabissa aspiroidun b-äänteen ilmaisemiseen käytetään bā’- ja hā’-kirjainten yhdistelmää (بھ *bh*).

Lähteet
-------

* Daniels, Peter T.: *The World’s Writing Systems*. Oxford University Press, 1996. ISBN 978-0-19-507993-7. (englanniksi)

### Viitteet

1. 1 2  Bauer, Thomas: "Arabic Writing". Daniels 1996. Teoksen verkkoversio (viitattu 31.10.2014)
2. ↑  Ager, Simon: Arabic *Omniglot*. Viitattu 31.10.2014. (englanniksi)
3. 1 2  Kaye, Alan S.: "Adaptations of Arabic Script – Persian". Daniels 1996. Teoksen verkkoversio (viitattu 31.10.2014)
4. ↑  Ager, Simon: Sindhi *Omniglot*. Viitattu 31.10.2014. (englanniksi)
5. ↑  Ager, Simon: Urdu *Omniglot*. Viitattu 31.10.2014. (englanniksi)
6. ↑  Ager, Simon: Punjabi *Omniglot*. Viitattu 31.10.2014. (englanniksi)
**Uranyyliasetaatti** ((CH3COO)2UO2) on uranyyli- ja asetaatti-ionien muodostama ioniyhdiste. Sitä voidaan käyttää värjäysreagenssina elektronimikroskopiassa.

Ominaisuudet, valmistus ja käyttö
---------------------------------

Uranyyliasetaatti on huoneenlämpötilassa keltaista kiteistä ainetta. Siitä tunnetaan myös kidevedellinen dihydraatti ((CH3COO)2UO2·2H2O), jonka rakenteesta vesi poistuu kuumentamalla. Hyvin voimakkaasti kuumentaessa uranyyliasetaatti hajoaa uraanitrioksidiksi. Aine liukenee veteen ja alkoholeihin. Alkalimetalli-ionien kanssa yhdiste reagoi muodostaen veteen liukenemattomia komplekseja.

Uranyyliasetaattia valmistetaan liuottamalla uraanitrioksidia etikkahappoon.

UO3 + 2 CH3COOH → (CH3COO)2UO2 + H2O
Uranyyliasetaatin 3–5-prosenttisia vesi- tai alkoholiliuoksia käytetään elektronimikroskopiassa värjäysreagenssina tutkittaessa biologisia näytteitä. Sitä voidaan käyttää myös erikoismusteissa.

Lähteet
-------

1. 1 2 3 4  Thomas Scott, Mary Eagleson: *Concise encyclopedia chemistry*, s. 1136. Walter de Gruyter, 1994. ISBN 978-3110114515. (englanniksi)
2. 1 2  Perry, Dale L.: *Handbook of Inorganic Compounds*, s. 447. 2. painos. CRC Press, 2016. ISBN 9781439814628. Kirja Googlen teoshaussa (viitattu 4.4.2020). (englanniksi)
3. ↑  Michael J. Dykstra, Laura E. Reuss: *Biological Electron Microscopy*, s. 181. Springer, 2003. ISBN 978-0-306-47749-1. Kirja Googlen teoshaussa (viitattu 4.4.2020). (englanniksi)
Jean-Pierre Blanchard
**Jean-Pierre François Blanchard** (4. heinäkuuta 1753 Les Andelys, Ranskan kuningaskunta – 7. maaliskuuta 1809 Haag, Hollannin kuningaskunta) oli ranskalainen keksijä, joka tunnetaan parhaiten kuumailmapalloilun ja lentämisen pioneerina.

Englannin kanaalin ylitys vuonna 1785
Blanchard teki ensimmäisen onnistuneen lentonsa vetykaasupallolla 2. maaliskuuta 1784 Pariisin Champ de Marsilta. Blanchard oli ensimmäinen kaasupallolla Englannin kanaalin ylittänyt henkilö. Hän teki matkan 7. tammikuuta 1785 yhdessä amerikkalaisen lääkäriystävänsä ja hankkeen rahoittajan John Jeffriesin (1744–1819) kanssa. Lento Englannin Doverista Ranskaan kesti 2 tunnin ja 25 minuuttia. He laskeutuivat Calais’n lähellä olevaan metsään Guînessa.

Blanchardista tuli ahkera pallolla lentäjä. Hän teki useita nousuja ja näytöksiä ympäri Eurooppaa. Hänen 44. lentonsa oli Saksan Lyypekissä, jonka jälkeen hän päätti lähteä poikansa kanssa Amerikkaan. Siellä hän teki vuonna 1793 ensimmäisen ilmapallomatkan Philadelphiassa. Vuonna 1796 New Yorkissa tehdyn lennon jälkeen, hänen poikansa kuoli pyörremyrskyssä. Blanchard päätti tämän jälkeen palata Eurooppaan, missä hän jatkoi lentämistä. Lennollaan Haagissa helmikuussa 1808 hän sai aivoinfarktin, ja putosi ilmapalloistaan 20 metrin korkeudesta. Hän kuoli tämän seurauksena noin vuotta myöhemmin 7. maaliskuuta 1809. Hän teki urallaan 60 nousua. Se oli ennätys, joka kesti noin 50 vuotta.

Lähteet
-------

1. 1 2  Jean Pierre François Blanchard FÉDÉRATION AÉRONAUTIQUE INTERNATIONALE, Ballooning Commission, Hall of Fame. Viitattu 10.5.2020. (englanniksi)

Aiheesta muualla
----------------

* Kuvia tai muita tiedostoja aiheesta **Jean-Pierre Blanchard** Wikimedia Commonsissa

  


|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF
* WorldCat

 |
|  |
| Kansalliset | 
* Ranska
* BnF data
* Saksa
* Yhdysvallat
* Tšekki
* Alankomaat

 |
|  |
| Henkilöt | 
* Deutsche Biographie

 |
|  |
| Muut | 
* SNAC
* IdRef

 |

 |
**Bono** (sardiksi *Bòno*) on kaupunki ja kunta Italiassa Sardinian hallintoalueella Sassarin maakunnassa. Kunnassa on arviolta 3 546 asukasta (vuonna 2016) ja sen pinta-ala on 74,54 neliökilometriä. Se sijaitsee 540 metrin korkeudella merenpinnan yläpuolella.

Lähteet
-------

1. 1 2  Istat - Istituto nazionale di statistica: Altitudini dei comuni tramite DEM *Italian kuntien pinta-alat ja korkeus merenpinnasta*. Viitattu 16.04.2019. (italiaksi)
2. 1 2  Istat - Istituto nazionale di statistica: Bilancio demografico al 30/11/2016 *Italian tilastokeskuksen väestötilasto alueittain, maakunnittain ja kunnittain*. Viitattu 16.04.2019. (italiaksi)

Aiheesta muualla
----------------

* Kuvia tai muita tiedostoja aiheesta **Bono (Italia)** Wikimedia Commonsissa

Sassarin maakunta
Aggius | Aglientu | Alà dei Sardi | Alghero | Anela | Ardara | Arzachena | Badesi | Banari | Benetutti | Berchidda | Bessude | Bonnanaro | Bono | Bonorva | Bortigiadas | Borutta | Bottidda | Buddusò | Budoni | Bultei | Bulzi | Burgos | Calangianus | Cargeghe | Castelsardo | Cheremule | Chiaramonti | Codrongianos | Cossoine | Erula | Esporlatu | Florinas | Giave | Golfo Aranci | Illorai | Ittireddu | Ittiri | La Maddalena | Laerru | Loiri Porto San Paolo | Luogosanto | Luras | Mara | Martis | Monteleone Rocca Doria | Monti | Mores | Muros | Nughedu San Nicolò | Nule | Nulvi | Olbia | Olmedo | Oschiri | Osilo | Ossi | Ozieri | Padria | Padru | Palau | Pattada | Perfugas | Ploaghe | Porto Torres | Pozzomaggiore | Putifigari | Romana | San Teodoro | Sant’Antonio di Gallura | Santa Maria Coghinas | Santa Teresa Gallura | Sassari | Sedini | Semestene | Sennori | Siligo | Sorso | Stintino | Telti | Tempio Pausania | Tergu | Thiesi | Tissi | Torralba | Trinità d'Agultu e Vignola | Tula | Uri | Usini | Valledoria | Viddalba | Villanova Monteleone
**Long Beachin lentoasema** (engl. *Long Beach Airport*) on julkinen lentoasema Long Beachissa, Kaliforniassa. Lentoasema palvelee pääosin Los Angelesin ja Orangen piirikuntia. 

Yhdysvaltain Presidentin lentokone (*Air Force One*) Long Beachin lentoasemalla vuonna 2009.

Reittilennot
------------

Kentällä operoivia lentoyhtiöitä ovat Alaska Airlines, Delta Air Lines, US Airways ja JetBlue Airways.

**Long Beachin lentoaseman reittilennot**| Kohde | Lentoyhtiöt | Matkustajia vuodessa(elokuu 2010 -heinäkuu 2011) |
| --- | --- | --- |
| San Francisco, Kalifornia | JetBlue | 147 000 |
| Oakland, Kalifornia | JetBlue | 145 000 |
| Sacramento, Kalifornia | JetBlue | 72 000 |
| Anchorage, Alaska | JetBlue | ? |
| Seattle, Washington | JetBlueAlaska Airlines | 164 000 |
| Portland, Oregon | JetBlue | 99 000 |
| Las Vegas, Nevada | JetBlue | 172 000 |
| Salt Lake City, Utah | JetblueDelta | 194 000 |
| Austin, Texas | JetBlue | ? |
| Boston, Massachusetts | JetBlue | ? |
| New York (JFK), New York | JetBlue | 83 000 |
| Washington D.C. (Dulles), Virginia | JetBlue | 68 000 |
|

Historia
--------

Lentonäytöksissä esiintynyt Earl S. Daugherty perusti vuonna 1919 nykyisen lentoaseman kohdalle maailman ensimmäisen lentokoulun. Vuonna 1923 Daugherty sai paikallisen kaupunginvaltuuston päättämään alueen ottamisesta Long Beach Beachin julkiseksi lentoasemaksi.*lähde?* Lentoasema otettiin liikenteelle käyttöön 1920-luvulla.

Terminaalit
-----------

Lentoaseman matkustajaterminaali.
Long Beachin lentoasemalla on yksi matkustajaterminaali ja useita muita pienlentokone- ja rahtiterminaaleja.

Melu
----

Lentoasema pyrkii pitämään sen keskimääräisen melutasonsa muihin lentokenttiin nähden hyvin vähäisenä, keskimäärin 65 desibelissä.

Energiansäästö
--------------

Vuonna 2009 Long Beachin lentoasema rakensi ensimmäiset aurinkopaneelinsa. Lentoaseman oman arvion mukaan aurinkopaneelit säästävät koko elinkaarensa aikana noin neljännesmiljoona kiloa hiilidioksidipäästöjä.

1. ↑  Vain 10 suurimman lentoreitin matkustajamääristä julkaistaan tilastoja

Lähteet
-------

1. 1 2
2. ↑
3. ↑
4. ↑
5. ↑

Aiheesta muualla
----------------

* Long Beach Airportin internetsivut (englanniksi)
* Long Beachin lentoasema (Form 5010 PDF) (englanniksi)
**Urania** (m.kreik. Οὐρανία, *Ūrania* tai *Ourania*) oli antiikin aikainen kaupunki Kyproksen saarella. Se sijaitsi Kyproksen koillisosan pitkän niemimaan, nykyisen Karpasían niemimaan, pohjoisrannikolla joitakin kilometrejä itään Karpasian kaupungista ja noin kahdeksan kilometriä koilliseen nykyisestä Rizokárpason kylästä.

Historia
--------

Uranian historiasta tiedetään suhteellisen vähän. Kaupunki on hautalöytöjen perusteella saattanut olla olemassa jo geometrisella ja arkaaisella kaudella. Kaupungin varsinaisen paikan arkeologisten löytöjen perusteella se olisi kuitenkin ollut olemassa vasta klassisella kaudella. Demetrios Poliorketes valtasi kaupungin vuonna 306 eaa. rantauduttuaan joukkoineen Kyprokselle Karpasiassa. Tämän jälkeen hän eteni sieltä kohti Salamista. Kaupunki kukoisti edelleen hellenistisellä ja roomalaisella kaudella ja aina varhaiselle bysanttilaiselle kaudelle saakka. Se hylättiin arabien hyökkäysten vuonna 647 jaa. jälkeen.

Kaupungin alueella on suoritettu joitakin kaivauksia vuonna 1938.

Rakennukset ja löydökset
------------------------

Uranian raunioalue käsittää laajan alueen rannalla sekä sisämaan rinteillä. Kaupungin akropolis sijaitsi kaupungin eteläosassa. Akropoliilta on löydetty jonkun rakennuksen rauniot. Ne ovat mahdollisesti peräisin pyhäköstä tai linnoituksesta. Alakaupunki levittäytyi akropoliin ja meren väliselle alueelle. Sieltä on löydetty useiden rakennusten osia, kuten pylväänosia. Kaupungin satamana toimi hevosenkengänmuotoinen luonnonsatamalahti. Sen rannalla on joitakin jäänteitä satamarakennelmista.

Kaupungin hautausmaita on löydetty sen länsipuolelta. Haudat ajoittuvat klassiselta hellenistiselle kaudelle. Bysanttilaisen ajan löytöihin lukeutuvat kolmen kirkon rauniot. Ne ovat nykyisin parhaiten näkyvät jäänteet paikalla.

Kaupungin paikalta tehdyt esinelöydöt ovat Kyproksen museossa Nikosiassa ja osaksi museoissa eri puolilla maailmaa, kuten Ashmolean Museumissa Oxfordissa.

Lähteet
-------

1. 1 2 3 4 5 6  Stillwell, Richard & MacDonald, William L. & McAllister, Marian Holland (toim.): "OURANIA Cyprus", *The Princeton Encyclopedia of Classical Sites*. Princeton, N. J.: Princeton University Press, 1976. Teoksen verkkoversio.
2. ↑  Ourania *Pleiades*. Viitattu 1.2.2018.
**Gary R. Waissi** (s. 1950 Tampere) on amerikansuomalainen tekniikan tohtori, joka on toiminut vuodesta 2006 Arizonan osavaltionyliopiston professorina ja sitä ennen 1986–2006 Michiganin yliopiston johtamiskorkeakoulun professorina. Hän on toiminut Suomen kunniakonsulina Michiganissa 1998–2006 ja sen jälkeen Arizonassa ja New Mexicossa.

Waissi valmistui rakennusinsinööriksi Darmstadtin teknillisestä yliopistosta 1975, tekniikan tohtoriksi Michiganin yliopistosta 1985 ja tekniikan lisensiaatiksi Espoon Teknillisestä korkeakoulusta 1989. 1980-luvun alussa hän toimi eri tehtävissä Nigeriassa ja on sen jälkeen hoitanut tietojenkäsittelyhankkeita Azerbaidžanissa, Ukrainassa ja Uzbekistanissa.

Gary Waissi tutkii ja opettaa ilmailu- ja puolustusteollisuuden alihankkijayhteistyötä. Hän on kehitellyt myös uudenlaista bokserimoottoria, jossa nokka-akselia muistuttavan kampiakselin ansiosta ei tarvita mäntien kiertokankia..

Lähteet
-------

1. 1 2  Häyrinen-Beschloss Kirsi-Marja: Kuka? Gary Waissi *Helsingin Sanomat*.  3.5.2011. Viitattu 15.7.2019.  (Tilaajille.)
2. 1 2  Häyrinen-Beschloss Kirsi-Marja: Miehemme saguaro-kaktuksien keskellä. Arizonan kunniakonsuli Gary Waissi antautuu Suomen asialle *Helsingin Sanomat*.  3.5.2011. Viitattu 15.7.2019.  (Tilaajille.)
3. ↑  Gary R. Waissi *isearch.asu.edu*. Viitattu 15.7.2019.
4. ↑  Borrás, Jo: Now for Something Completely Different: the Waissi Engine *as2*.  16.7.2013.  Arkistoitu 15.7.2019. Viitattu 15.7.2019.
**Garázo** (kreik. Γαράζο) on Kreikan kylä, joka sijaitsee Kreetan saarella. Se kuuluu hallinnollisesti Mylopótamoksen kuntaan, Réthymnon alueyksikköön ja Kreetan alueeseen. Kylän väkiluku on 305 (vuonna 2011).

Garázon Neitsyt Marian kuolonuneen nukkumisen (*Koímisi tis Theotókou*) kirkko.
Garázon kylä sijaitsee Ída- ja Kouloúkonas-vuorten välissä noin 35 kilometriä itään Réthymnosta. Se on rakennettu noin 270 metrin korkeuteen merenpinnasta laskettuna. Garázo muodostaa myös laajemman kyläyhdyskunnan (Τοπική Κοινότητα Γαράζου, *Topikí Koinótita Garázou*), johon kuuluvat varsinaisen Garázon kylän lisäksi kylät Farátsi, Mourtzaná ja Omála. Koko yhdyskunnan väkiluku on 358.

Aiemmin kylä kuului Kouloúkonaksen kuntaan ja vuodesta 2011 lähtien Mylopótamoksen kunnan Kouloúkonaksen kunnallisyksikköön.

Lähteet
-------

1. 1 2 3 4  Απογραφή Πληθυσμού - Κατοικιών 2011. Väestönlaskennan tulokset (XLS)  2011. The Hellenic Statistical Authority (Kreikan tilastokeskus ELSTAT).  Arkistoitu 16.10.2015. Viitattu 1.9.2014. (kreikaksi)
2. ↑  Garazo *Terrabook*. Viitattu 1.9.2020.

Aiheesta muualla
----------------

* Kuvia tai muita tiedostoja aiheesta **Garázo** Wikimedia Commonsissa
Oiva Soini 1940-luvulla.
**Oiva Sigurd Soini** (21. tammikuuta 1893 Lapua – 20. toukokuuta 1971 Helsinki) oli suomalainen oopperalaulaja, oopperanjohtaja ja professori. Soini opiskeli Helsingin musiikkiopistossa laulua ja valmistui ensin Helsingin yliopistosta filosofian kandidaatiksi mutta ryhtyi sitten ammattilaulajaksi ja aloitti klassisen laulun lisäopinnot Berliinissä.

Soini sai vuonna 1921 kiinnityksen Suomalaiseen oopperaan, joka jatkui aina vuoteen 1952; hän oli kiinnitettynä myös Nürnbergin oopperaan kaudella 1927–1928. Viimeiset kolmetoista vuotta hän toimi laitoksen johtajana. Vuosina 1931–1939 Soini toimi Sibelius-Akatemiassa (silloisessa Helsingin konservatoriossa) laulunopettajana ja 1939–1963 yksinlaulun professorina. Vuosina 1954–1963 hän toimi myös Sibelius-Akatemian oopperaosaston johtajana.

Soini lauloi uransa aikana yli 80 merkittävää baritoniroolia ja esiintyi myös kolmessa elokuvassa 1920-luvulla. Kahden vuoden mittaisella levytysurallaan Soini levytti pääasiassa suomalaisia yksinlauluja, kansanlauluja sekä hengellistä musiikkia. Konserteissaan hän edisti muun muassa Yrjö Kilpisen laulujen suosiota.

Oiva Soini omisti vuodesta 1938 Mäntsälässä sijainneen 850 hehtaarin Hautjärven kartanon.

Musiikkinäyte
-------------

* Oskar Merikanto: *Merellä*, op. 47 nro 4 (1930). Ylen Elävä arkisto.

Lähteet
-------

1. ↑  *Otavan Iso Musiikkitietosanakirja* 5, s. 266. Otava, Helsinki 1979.
2. 1 2  Ellonen, Leena (toim.): *Suomen professorit 1640–2007*, s. 688. Helsinki: Professoriliitto, 2008. ISBN 978-952-99281-1-8.
3. 1 2  Hirvensalo, Eeva: "Soini, Oiva (1893–1971)", *Suomen kansallisbiografia, osa 9*, s. 160–161. Helsinki: Suomalaisen Kirjallisuuden Seura, 2007. ISBN 978-951-746-450-5. / Teoksen verkkoversio.
4. ↑  Oopperalaulaja kartanon herrana, Kuva, 22.06.1938, nro 13, s. 16, Kansalliskirjaston digitaaliset aineistot

Aiheesta muualla
----------------

* Soini, Oiva hakuteoksessa *Uppslagsverket Finland* (2012). (ruotsiksi)
* "Teatterilla ja oopperalla on vaikeina aikoina suuri moraalinen merkitys", sanoo professori Oiva Soini, Kuva, 13.09.1939, nro 19, s. 6, Kansalliskirjaston digitaaliset aineistot

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF
* WorldCat

 |
|  |
| Kansalliset | 
* Ranska
* BnF data
* Saksa
* Suomi (KANTO)

 |
|  |
| Taiteenala | 
* MusicBrainz

 |
|  |
| Henkilöt | 
* BMLO
* Deutsche Biographie
* Kansallisbiografia
* Uppslagsverket Finland
* Biografiasampo

 |

 |
**BINAP** eli **2,2'-bis(difenyylifosfino)-1,1'-binaftyyli** (C44H32P2) on orgaaninen yhdiste, joka kuuluu organofosfiineihin. BINAPia käytetään ligandina useissa asymmetrisissä synteeseissä käytettävissä katalyyteissä.

Ominaisuudet
------------

Huoneenlämpötilassa BINAP on valkoinen kiinteä ja kiteinen aine. Yhdiste ei liukene veteen, mutta liukenee orgaanisiin liuottimiin kuten alkoholeihin, dietyylieetteriin, bentseeniin, tetrahydrofuraaniin ja dikloorimetaaniin. BINAP on optisesti aktiivinen yhdiste ja sillä on R- ja S-isomeerit, vaikka yhdisteellä ei olekaan asymmetristä kiraliakeskusta. BINAP on yksi yhdisteistä, jotka ovat optisesti aktiivisia johtuen aksiaalisesta epäsymmetriasta.

Valmistus ja käyttö
-------------------

Optisesti puhdasta BINAP:ia voidaan valmistaa resoluutiolla kamferisulfonihapolla yhdisteen oksidista BINAPO:sta, joka pelkistetään BINAP:iksi trikloorisilaanin avulla. Muita tapoja ovat nikkelikatalysoitu 1,1'-Bi-2-naftolista muodostetun triflaatin reaktio trifenyylifosfiinin kanssa. Reaktiossa vaaditaan katalyytiksi myös jotain emästä ja tyypillisimmin käytetty on DABCO.

BINAP on hyvin usein käytetty kiraalinen ligandi asymmetrisissä reaktioissa. BINAP:in ja ruteenin tai rodiumin komplekseja käytetään katalyytteinä asymmetrisissä vedytysreaktioissa ja ne ovat hyvin tehokkaita erityisesti allyylisten alkoholien ja α,β-tyydyttymättömien karboksyyliyhdisteiden asymmetrisissä vedytyksissä. Teollisuudessa ruteenin ja BINAP:in komplekseja käytetään runsaasti muun muassa L-mentolin synteesiin. Palladiumin ja BINAP:in komplekseja käytetään katalyytteinä kytkentäreaktioissa, joissa muodostuu uusia hiiliatomien välisiä sidoksia.

Lähteet
-------

1. ↑  BINAP, 2-naphthol – Substance summary *PubChem*. NCBI. Viitattu 14.5.2014.
2. 1 2 3 4  Leo A. Paquette: *Handbook of reagents for organic synthesis*, s. 128-131. John Wiley and Sons, 1999. ISBN 978-0-470-85625-3. Kirja Googlen teoshaussa (viitattu 14.5.2014). (englanniksi)
3. 1 2  Masato Kitamura, Ryoji Noyori, M. Tsukamoto & M. Kitamura: *(R)- & (S)-2,2′-Bis(diphenylphosphino)-1,1′-binaphthyl, e-EROS Encyclopedia of Reagents for Organic Synthesis*, John Wiley & Sons, New York, 2005. Teoksen verkkoversio Viitattu 14.5.2014
4. 1 2 3  Jonathan Clayden, Nick Greeves, Stuart Warren: *Organic Chemistry*, s. 1119. Oxford University Press, 2012. ISBN 978-0-19-927029-3. (englanniksi)
5. ↑  Arno Behr: *Catalysis, Homogeneous, Ullmann's Encyclopedia of Industrial Chemistry*, John Wiley & Sons, New York, 2010. Viitattu 14.5.2014
**Gary Williams** (s. 7. joulukuuta 1977) on englantilainen jalkapallovalmentaja. Hän toimii Naisten Liigassa pelaavan Åland Unitedin päävalmentajana, jossa tehtävässä Williams aloitti marraskuussa 2012. Aikaisemmin hän on valmentanut HJK:n naisten joukkuetta vajaan kahden kauden ajan.

Williams vaikutti Suomessa jo ennen nimitystään HJK:n päävalmentajaksi elokuussa 2008. Hän toimi vuodesta 2007 lähtien seuran juniorijoukkueiden parissa. Naisten liigajoukkueen valmennustehtävät jätettyään Williams valmensi PK-35:n junioreita sekä toimi SPL:n Helsingin piirijoukkueen valmentajana. Hän on aikaisemmin valmentanut myös Yhdysvalloissa neljän vuoden ajan Lindsey Wilson Collegen yliopistojoukkueita. Miesten joukkueen valmentajana hän toimi vuonna 2001 ja naisten vuosina 2004–2006. Omaa pelaajakokemusta Williamsilla on muun muassa Chelsean sekä AFC Bournemouthin junioriakatemioista.

Saavutukset valmentajana
------------------------

* Naisten SM-hopeaa: 2008
* Naisten Suomen Cupin voitto: 2008
* Naisten liigacupin voitto: 2009

Lähteet
-------

* Klubi – HJK:n asiakaslehti 3/2008 (s. 28–31)[vanhentunut linkki]

### Viitteet

1. ↑  Gary Williams ja Åland United sopimukseen  2.10.2012. Suomen Palloliitto.  Arkistoitu 13.3.2013. Viitattu 23.3.2013.
2. ↑  Gary Williams HJK:n naisten päävalmentajaksi  26.8.2008. YLE Urheilu. Viitattu 23.3.2013.
**Andrew Verner** (s. 20. marraskuuta 1972 Weston, Ontario, Kanada) on kanadalainen entinen jääkiekkomaalivahti. Verner on Edmonton Oilersin toisen kierroksen varaus vuodelta 1991, mutta hän ei koskaan pelannut NHL:ssä. Verner pelasi urallaan kahdet MM-kilpailut: vuonna 1995 tuli pronssia ja vuonna 1996 hopeaa.

Verner pelasi vuodet 1992–95 AHL:ssä. Kaudeksi 1995–96 hän siirtyi itävaltalaiseen EHC Lustenaun maaliin. Keväällä 1996 MM-hopeaa voittanut Verner siirtyi kaudeksi 1996–97 jääkiekon SM-liigan HPK:n maalin suulle. Hänet valittiin marraskuun 1996 pelaajaksi. HPK:n jälkeen Verner on sittemmin pelannut myös Ruotsin Elitserienissä ja Saksan DEL:ssä. Kaudella 1999–00 hänellä oli DEL:n paras torjuntaprosentti (92,4) Vernerin pelatessa Kölner Haiessa.

Verner siirtyi kesken kauden 2002–03 Hannover Scorpionsista itävaltalaiseen Klagenfurter AC:hen, jossa torjui viisi seuraavaa kautta. Keväällä 2004 hän torjui joukkuelle Itävallan mestaruuden ja kaudella 2004–05 hänellä oli liigan paras torjuntaprosentti (93,6) ja pienin päästettyjen maalien keskiarvo (1,91).

Kaudeksi 2008–09 Verner siirtyi Englantiin ja Newcastle Vipersiin ja valittiin keväällä 2009 EIHL:n toiseen tähdistökentälliseen. Kaudeksi 2009–10 hän vaihtoi EIHL-seuraa ja siirtyi Sheffield Steelersin maalinsuulle. Klagenfurtin vuosinaan hän sai myös Itävallan kansalaisuuden mutta ei koskaan edustanut Itävaltaa virallisessa maaottelussa.

### Valmennusura

Pelaajauransa jälkeen Verner palasi Kanadaan ja toimi vuosina 2012–2014 OHL-joukkue Peterboroguh Petesin maalivahtivalmentajana. Vuodesta 2015 eteenpäin Verner on toiminut joukkueen apuvalmentajana ja keväällä 2018 myös väliaikaisena päävalmentajana.

Keväällä 2015 Verner toimi oman toimensa ohella Kanadan punaisen joukkueen maalivahtivalmentajana alle 17-vuotiaiden maajoukkueturnauksessa sekä OHL All Stars -joukkueen maalivahtivalmentajana CHL:n alaisten junioriliigojen All Stars -joukkueiden ja Venäjän juniorimaajoukkueen välisessä Subway Super Series turnauksessa.

Lähteet
-------

* Andrew Verner *Elite Prospects*. Everysport Media Group AB.  (englanniksi)

### Viitteet

1. ↑  Andrew Verner at eliteprospects.com *www.eliteprospects.com*. Viitattu 19.3.2021. (englanniksi)
**Gary Wilkerson** (s. 19. heinäkuuta 1958) on yhdysvaltalainen kristitty pastori, vaikuttaja ja kirjailija. Wilkerson toimii johtavana pastorina The Springs Church -seurakunnassa Coloradossa. 

Wilkerson tulee suvusta, jonka historiassa on monen polven ajan ollut pastoreita. Wilkerson sai kutsun Jumalalta kuuden vanhana. Hän aloitti saarnaamaan 16-vuotiaana, nuorisopastorina 19-vuotiaana ja aloitti ensimmäisen seurakunnan 23-vuotiaana. Siitä lähtien hän on auttanut perustamaan seurakuntia, palvellut Times Square Church -seurakunnassa, aloittanut orpokodin, koulun ja nuorisokahvilan San Franciscossa. Vuonna 2002 Gary alkoi matkustamaan isänsä David Wilkersonin kanssa ympäri maailmaa pitäen johtajuuskonferensseja. Hän myös johtaa *Passion for Jesus Conferences in North Americaa*, jonka tehtävänä on rohkaista kristittyjä palaamaan Jeesuksen luo. Hänen ensimmäinen kirjansa *The Divine Intercessor*, julkaistiin vuonna 2002. Wilkersonin kutsumus on puhua, opettaa ja kirjoittaa herätyksestä sekä kristityn intohimoisen janon uudistamisesta Jeesusta kohtaan.

Kirjat
------

|  |  |  |
| --- | --- | --- |
| "| Gary on poistanut mystisyyden rukouksesta. Hän johtaa meidät(kirjassaan) itsensä Kristuksen luokse ja siihen yksinkertaiseen rukouselämään, josta hän on esimerkkinä. Tämä ei todellakaan ole "kuinka tehdä" kirja, vaan "haluan tehdä" kirja. Haluat rukoilla lukiessani tätä kirjaa. | "|
| **– David Wilkerson** |

* *The Divine Intercessor* (suom. Taivaallinen esirukoilija), 124s, 2006, ISBN 9789525114577

Lähteet
-------

1. ↑  CCB Online Community, The Springs Church, Coloradossa, viitattu seurakunnan johtajaan 9.5.2011
2. ↑  World Challenge Inc. - About Gary Wilkerson (Arkistoitu – Internet Archive), viitattu 9.5.2011
3. ↑   CCB Online Community - Gary Wilkerson Lead Pastor, viitattu 9.5.2011
4. ↑  Netmission kauppa: Taivaallinen esirukoilija - Gary Wilkerson, viitattu 9.5.2011, David Wilkersonin teksti

Aiheesta muualla
----------------

* The Springs Church -seurakunnan virallinen kotisivu
* Sermonindex.net - Gary Wilkerson, mp3-puheita.
* *The Gazatte* -lehti: "No room for politics in fast-growing Springs Church" (Arkistoitu – Internet Archive)